Djūks Elingtons

Edvards Kenedijs "Djūks" Elingtons (; dzimis  Vašingtonā, ASV, miris  Ņujorkā, ASV) bija amerikāņu komponists, pianists un bigbenda līderis. D. Elingtons sarakstīja vairāk nekā 1000 kompozīciju. Bobs Blumentāls no laikraksta Boston Globe rakstīja, ka komponista dzīves laikā visā pasaulē nav bijis labāka komponista par viņu. Viņš ir prominenta persona džeza vēsturē, vēl viņš darbojās blūza, gospeļa, skaņu celiņu, populārās mūzikas un klasiskās mūzikas žanros. D. Elingtona mūziķa karjera ilga vairāk nekā 50 gadus, kuru laikā viņš vadīja savu orķestri. Līdzās Lūisam Ārmstrongam un Čārlijam Pārkeram tiek uzskatīts par vienu no visu laiku izcilākajiem džeza muzikantiem. Sevis sarakstīto mūziku viņš labprātāk sauca par "amerikāņu mūziku", nekā džezu. Viņš bieži kompozīcijas sacerēja, pielāgodams tās konkrētam izpildītājam. Viņa reputācija pieauga pēc viņa nāves, 1999. gadā viņam tika piešķirta īpaša Pulicera balva. Tāpat viņš saņēmis 12 Grammy balvas.

 Ārējās saites 

 Oficiālā mājaslapa 

Kategorija:1899. gadā dzimušie
Kategorija:1974. gadā mirušie
Kategorija:Amerikāņu mūziķi
Kategorija:Amerikāņu dziedātāji
Kategorija:Džeza mūziķi
Kategorija:Grammy balvas ieguvēji
Kategorija:Vašingtonā dzimušie
Kategorija:Pulicera balvas ieguvēji